《寄同年给事罗用宾》
明代·翟溥福

别时犹记淦江头，转瞬于今六七秋。岁月蹉跎人易老，江湖浩荡水空流。

东坡远谪才华俊，子美穷居赋咏优。闻说盘滩花似锦，暂时欢赏莫淹留。

作者简介：广东东莞人，字本德。永乐二年进士。授青阳知县，累迁为南康知府。筑鄱阳湖堤，为舟楫避风之所。修复白鹿书院，延师授徒。以年老致仕，卒年七十一。